ମୁମ୍ୱାଇଃ ଛୋଟ ପରଦାର ଲୋକପ୍ରିୟ ରିଆଲିଟି ଶୋ' 'ଡାନ୍ସ ପ୍ଲସ୍ ୫'ରେ ବଲିଉଡ୍ ଅଭିନେତା ଜ୍ୟାକି ଶ୍ରଫ୍ ଓ ଅନୀଲ୍ କପୁରଙ୍କୁ ଏକାଠି ଦେଖିବାକୁ ମିଳିଥିଲା। ଶୋ'ରେ ଦୁହେଁ ସେମାନଙ୍କ ଲମ୍ବା ଅଭିନୟ କ୍ୟାରିୟରର ସ୍ମୃତିଚାରଣ କରିଥିଲେ। ଆଉ ଏହି ଅବସରରେ ୨୦ ବର୍ଷ ତଳେ ଅନୀଲ ତାଙ୍କର ଏକ ପ୍ୟାଣ୍ଟ ଚୋରାଇ ନେଇଥିଲେ ବୋଲି ଜ୍ୟାକି କହିଥିଲେ। ତା'ସହିତ ସେହି ପ୍ୟାଣ୍ଟ ଫେରାଇବାକୁ ସେ ଅନୀଲଙ୍କୁ ସମସ୍ତଙ୍କ ସାମ୍ନାରେ କହିଥିଲେ। ଅନୀଲ ପ୍ୟାଣ୍ଟ୍ ଚୋରି କରିଥିବା କଥା ଶୁଣି ସମସ୍ତେ ଆଶ୍ଚର୍ଯ୍ୟ ହୋଇଯାଇଥିଲେ।
